El o xe on secoło del I miłenio v.C., che 'l xe tacà inte el an 600 v.C. e el xe finì inte el ano 501 v.C. I Vèneti antighi i abita tut el Vèneto da Bresa fin a l'Istria, i xe on popoło avansà e struturà. I xe boni e avansai inte el agricoltura, inte el artexanà, inte ła costrusion de armi e altre robe che i trafega co altri popoi tacai e no, grasie a ła navegasion; i ga na łéngua co na scritura, de łe łexi, e tante sità e sentri pì o manco grandi e tanto altro. Par prima metà del secoło inte el Rente Oriente ła potensa prinsipał xe l'Inpero Neo-Babiłonexe. Inte el 594 v.C. Sołon deventa arconte de Atene e fa reforme democradeghe. Inte el 586 v.C. finise el Renio de Juda co i Bałiłonexi i concuista Jerusałem dapò on an e mexo de asedio, el re babiłonexe Nabucodonoxor II desfa el Tenpio de Sałomon e exiłia ła major parte dei abrei a Babiłonia, taca cusì ła Prexonia a Babiłonia. Torno al 580 v.C. more el re Çiro I de Ansan e ghe va drio el fiol Canbixe I de Ansan. Inte i ani 550 v.C. Cartàxene concuista ła Sicijia, ła Sardegna e ła Corsega. Inte el 559 v.C. more el re Canbixe I de Ansan e ghe va drio el fiol Çiro II de Persia. Inte el 550 v.C. Çiro II bate i medi e fa nasar l'Inpero persian. Inte el 546 v.C. Çiro II bate el re Crexo e invade ła Łidia, on poc dei abitanti de ła Łidia i scanpa in Gresia soratut da ła sità de Teo. Inte el 539 v.C. Çiro II de Persia concuista Babiłonia. Ai abrei, exiłiài a Babiłonia ghe vien dal parmeso de tornar in patria e tra el 538 v.C. e el 537 v.C. i torna tuti inte a Pałestina e i taca costruir el Segondo Tenpio de Jerusałem. El profeta biblico Danièl ga un incontro co un anxeło. Inte el 530 v.C. more el re Çiro II de Persia e al trono ghe va drio el fiol Canbixe II de Persia. Inte el 525 v.C. Canbixe II de Persia concuista l'Exito. El 12 de marso del 515 v.C. vien finìa ła costrusion del Segondo Tenpio de Jerusałem. Inte el 509 v.C. scuminsia ła Repùblega Romana. Tra el 507 v.C. e el 501 v.C. el poidego greço Clisten toe el poder a Atene e fa gran reforme democradeghe. Inte el 502 v.C. i abitanti de Naso i se reolta a i persiani e taca cusìta ła Reolta jonega. Inte ła fin de sto secoło finise l'Età del bronxo e taca l'Età del fer, inte el eoropa del sud finise prima inte el nord dopo. En sto secoło nase ła fiłoxofia greça. Anasimandro, fiłoxofo greço . Anasimene de Miłeto, fiłoxofo greço . Canbixe II de Persia, re de Persia . Çiro II, re de Persia . Clisten, poidego greco Crexo, re de Łidia . Dario I, re Persian . Eschiło, dramaturgo greço . Esopo, scritor greço Ezechieł, profeta ebraico . Łuçio Junio Brut, consoe roman . Ipaxo de Metapont, fiłoxofo e matematego greço Laozi, fiłoxofo çinexe. Nabucodonoxor II, re babiłonexe . Pitagora, fiłoxofo, matematego, astronomo, poidego graço . Pixistrato, tirano greço Safo, poetesa greça . Sołon, łexilar, jutista e poeta ateniexe . Sun Tzu, xenerał e fiłoxofo çinexe . Tałete de Miłeto, fiłoxofo e matematego greco .